
25-TA-1147: Noteikumu projekts (Grozījumi)
Grozījumi Ministru kabineta 2023. gada 2. maija noteikumos Nr. 220 "Noteikumi par uzņemšanas kārtību profesionālās izglītības programmās un atskaitīšanu no tām"

1.3. Pašreizējā situācija, problēmas un risinājumi
	Iebildums
LIZDA norāda, ka:
1. Programmā, kurā izglītojamais ir uzņemts, noteikta normatīvos aktos noteikta slodze. Individuālais plāns, kurā ir noteikta vēl viena mācību priekšmeta apguve, rada pārslodzi izglītojamajam.
2. Nav noteikts valstī vienots izglītojamā individuālā plāna saturs/forma profesionālās izglītības iestādēm.
3. Profesionālās izglītības iestādei nav nodrošināta informācijas par iepriekšējā izglītības pakāpē veiktās pedagoģiskās darbības un analīzes par nepietiekamu mācību sasniegumu iemesliem pieejamība. To var novērst, ja individuālā plāna (valstī vienoti noteiktā individuālā plāna forma, kas būtu jānosaka šajos MK grozījumos, nevis projektā 4.2.3.1. ) sagatavošanu uzsāktu iepriekšējā izglītības pakāpē un profesionālās izglītības iestādē reflektants to iesniegtu kopā ar citiem dokumentiem.
4. Nav pieejama pietiekama informācija par iespēju īstenot projektu 4.2.3.1. ar 1.septembri. Līdz ar to rodas jautājums par atbalsta nodrošināšanu minētajiem izglītojamajiem - kurš uzņemsies papildu darbu/slodzi/atbildību/finansēšanu, ja līdz šim nav pieejama informācija.

